મહેશભાઈની આ વાત સાથે સહમત થતાં ગીર- સોમનાથ જિલ્લા વૉલીબૉલ એસોસિયેશનના પ્રમુખ સુરસિંહ મોરી કહે છે, “ભૂતકાળમાં પણ સરકારે કોઇ મદદ કરી નથી. દાતાઓ પાસેથી નાણાં મેળવીને વરજાંગભાઈ ટીમોને બહાર રમવા લઇ જાય છે. સરકારે ઇન્ડોર સ્ટેડિયમ બનાવી આપવું જોઇએ અને સરખડીને સાગરખેડુ યોજના હેઠળ પણ સાંકળી લેવું જોઇએ. સરકારે અન્ય જગ્યાએ ઘણાં ખર્ચા કર્યા છે, પરંતુ ત્યાં રિઝલ્ટ મળ્યું નથી અને સરખડીએ વગર સરકારી ખર્ચે રિઝલ્ટ આપ્યું હોવાથી સરકારે આ ગામ પર ધ્યાન કેન્દ્રિત કરવું જોઇએ. એક્સિલન્સી સેન્ટર મળવાના કારણે હાલ ખેલાડીઓને ટ્રેસ, ટ્રસક સહિતની એક કિટ મળે છે. ઉપરાંત ૨૫ છોકરીઓને દર મહિને રૃપિયા ૭૫૦ ને ૩૨ છોકરાં-છોકરીઓને દર મહિને રૃપિયા ૪૫૦૦ સ્ટાઇપેન્ડ મળે છે એટલે આંશિક રાહત થઈ છે.”